cyanic-selkie/wikianc huggingface dataset:
Aurejärvi
pienoiskuva|Yötön yö Aurejärven rannalla. alt=Aurejärvi|pienoiskuva|Luonnonkaunista Aurejärveä nimitetään ”sadan saaren järveksi”, vaikkakaan laskujen mukaan siinä ei aivan sataa saarta olekaan. On kuitenkin yli 70 sellaista saarta, missä kasvaa ainakin yksi puu. Taustalla näkyy Riihisaari Aurejärvi sijaitsee Pirkanmaalla Parkanossa ja se on itäisin Parkanon 15 kylästä. Järvi yhdistää nykyisin kolmea Auretta: Parkanon Aurejärveä sekä Ylöjärven Itä- ja Länsi-Auretta. Parkanon Aurejärvi kuului ennen Kurun Aurejärven kylään, joka oli jo 1870-luvulla erkaantunut kahteen erilliseen alueeseen: Iso-Aureeseen ja Wähä-Aureeseen. Asukkaiden toiveesta rajoja tarkastettiin ja Aurejärven kylä hajosi vuoden 1926 alussa. Järven länsipuolella oleva Wähä-Aureen osa ns. Vuotarin kinkeripiiri liitettiin Parkanon pitäjään. Parkanon itärajaksi tuli Aurejärvi (järvi) ja sen alapuolinen vesistö. Asiointimatkat lyhenivät huomattavasti, sillä matka kylän keskustasta (Aureskosken tehtaalta) Parkanon kirkonkylään oli noin 17 km ja Kurun kirkonkylään 27 km. Kylän asutus on aina keskittynyt järven läheisyyteen. Järvellä on aina ollut keskeinen osuus kyläläisten, loma-asukkaiden ja matkailijoiden virkistys- sekä kalastuskäytössä.
Palvelut
Kunnalliset palvelut löytyvät Parkanon keskustasta. Aurejärvi kuuluu Parkanon kaupungin vesihuoltolaitoksen vesijohtoverkostoon. Nopeat laajakaistapalvelut ovat tulossa Itä-Parkanoon Aurejärvelle, Jaakkolankylään ja Vahojärvelle. Tukiverkon rakentaminen on aloitettu 2019 ja jatkuu kunnes verkko on valmiiksi rakennettu.
Aureskoski
alt=Aureskosken Jalostetehdas Oy|pienoiskuva|Aureskosken Jalostetehdas Oy kuuluu osana Tammisto-Yhtiöihin. Järven eteläpäässä olevan Aureskosken vesivoima valjastettiin käyttöön vuonna 1863, ja ensimmäinen saha valmistui samalle paikalle vuonna 1864. Sahaustoiminta jatkui vuoteen 2001 omistajien välillä vaihtuessa ja sahatoimintaa uudistettaessa ajan vaatimusten mukaiseksi. 1990-luvun alussa Aureskoski työllisti parhaimmillaan yli 140 henkilöä ja oli jalostusasteeltaan kolmen parhaan sahajalostelaitoksen joukossa Suomessa. Vuonna 2007 valmistui uusi pintakäsittelylinja. UPM keskitti kotimaan jalostetavaran myynnin ja laskutustoiminnat Aureskoskelle. Vuonna 2012 UPM ilmoitti sulkevansa Aureskosken jalostetehtaan ja toiminta päättyi samana vuonna. Nykyisin paikalle on Aureskosken Jalostetehdas Oy, joka kuuluu Tammisto-yhtiöihin. Yritys suunnittelee ja valmistaa esimerkiksi lattialautoja, sisustuspaneeleita ja saunatuotteita. Jalostetehdas työllistää noin 40 puunjalostuksen ammattilaista. pienoiskuva|Ennen tukkipuita kuljetettiin Aureskosken sahalle vesitse. Kuvassa naiset uittotöissä Aurejärvellä 1940-luvun alussa. pienoiskuva|Aureen kansakoulu oli vuokralla Ylä-Lannettassa vuosina 1924-1947. Vuonna 1808 rakennettu päärakennus on edelleen asumiskäytössä. pienoiskuva|Aureen oma kansakoulurakennus oli toiminnassa vuosina 1947-1993|alt=
Aureen kansakoulu
pienoiskuva|Kansakoululaisia Aureessa 1953 Aureessa koulutyön aloitti Kurun kunta perustamalla vuonna 1924 neliluokkaisen 8. koulupiirin Vuotarin koulupiirin. Kun Kurun Aurejärven länsiosa liitettiin Parkanon kuntaan, koulupiirin nimi muuttui Aureen koulupiiriksi. Toiminta käynnistyi vuokratiloissa Ylä-Lannettan talossa. Lannetan mäellä kansakoulu toimi pitkään, sillä vasta sotien jälkeen vuonna 1947 saatiin koulupiirille oma koulutalo Aureskosken sahan viereen. Etäisyys Aureen koululta Parkanon keskustaan oli noin 17 km. Koulurakennuksessa oli kaksi luokkahuonetta, alaluokka ja yläluokka. 1940-luvulla Aureen koulun oppilasmäärä nousi 70:een. Koulupiiri oli alueeltaan laaja, ja oppilasmäärän jatkuva kasvu aiheutti uusia järjestelyjä. Kunta jakoi koulupiirit uudestaan. Aureen koulupiiristä erotettiin Kartinahon koulupiiri, ja sille valmistui koulutalo vuonna 1953. Koulu oli toiminnassa vuoteen 1967. Aureen koulu siirtyi peruskoulujärjestelmään, ja siitä tuli ala-aste vuonna 1973. Koulua remontoitiin ja nykyaikaistettiin vielä vuonna 1981. Se oli yksi Parkanon kauppalan kouluista, joka oli saanut olla ja kehittyä omassa kylässään sivistystoimintojen keskipisteenä. Oppilasmäärien vähentyessä Aureen koululaiset siirrettiin 1993 Jaakkolan kouluun.
Tällä hetkellä lähin koulu sijaitsee Parkanon keskustassa. Koulu- ja kulttuurikeskus Kaarna avasi ovensa 8. elokuuta 2019. Siellä aloitti opiskelunsa noin 700 oppilasta ja lähes 100 henkilökunnan jäsentä. Kaarnassa toimii peruskoulu, lukio ja esikoulu. pienoiskuva|Kansakoululaisia Aureen Lannettassa 1935|alt= pienoiskuva|Sekatavarakauppa E. Majuri vuonna 1957 |alt=
Aureen kaupat
Vuosina 1910–1985 Aurejärvellä oli useita kauppoja. Parhaimmillaan sahan vieressä oli kolme kauppaa toiminnassa yhtä aikaa. Kauppojen lisäksi 1960- ja 1970-luvuilla Aurejärvellä kiersi muutaman vuoden kaksi kilpailevaa myymäläautoa. Vuonna 1985 sulki viimeinen kyläkauppa Aurejärvellä ovensa. Lähimmät kaupat löytyvät Parkanon keskustasta.
Pankkiauto säästöpankin sivukonttorina
Parkanon Säästöpankki hankki pankkiauton liikkuvaksi sivukonttorikseen vuonna 1954. Autokonttorin toiminta päättyi vuonna 1975. Pankkiauto kiersi palvellen asiakkaitaan myös Aurejärvellä. Lähimmät pankkipalvelut on saatavana nykyisin Parkanon keskustassa.
Harrastus- ja virkistystoiminta
alt=Avantouimari Aurejärvellä|pienoiskuva|Säännöllinen [[avantouinti lisää kylmänsietokykyä ja virkistää. Kuvassa yksityisen ylläpitämä avanto Aurejärvellä.]] Aurejärvellä voi harrastaa omatoimista retkeilyä luonnossa ja vesillä. Järjestettyä harrastustoimintaa on tarjolla Parkanon keskustassa (matka Aureskosken tehtaalta 17 km), Seitsemisen luontokeskuksessa (4 km ) ja Pohjois-Kurussa Itä-Aureessa (14 km). Julkista liikennettä ei ole.
Parkanossa järjestäjinä ovat kaupunki, seurakunta, urheiluseurat ja Petäjä-opisto (kansalaisopisto). Tarjolla on partiotoimintaa, yleisurheilua, voimistelua, jääkiekkoa, lentopalloa, pesäpalloa, suunnistusta, hiihtoa, uintimatkoja Kankaanpään uimahalliin, urheilukalastusta, käsityöpiirejä, musiikkia, kuvataiteita, tietotekniikkaa, kuorotoimintaa, kielikursseja, ratsastusta, kirjastopalveluja, elokuvia ym.
alt=Sauvakävelijä Aurejärvellä |pienoiskuva|Aurejärvellä voi lenkkeillä luonto- ja metsäpolkuja pitkin. [[Kävely, sauvakävely ja juoksu ovat halpoja ja helppoja harrastuksia kaikenikäisille.]] Seitsemisen luontokeskus (Länsi-Aureessa Ylöjärvellä) tarjoaa ravintolapalveluita, opastusta ja ajankohtaisia retkivinkkejä. Pohjois-Kurussa (Ylöjärvellä)  toimii  Taistelijan Talo-palveluyhdistys, joka järjestää esimerkiksi konsertteja, potkukelkka-ajoja, luontoretkiä, kirppissuunnistusta ja luentoja.
Kirjasto
Lähin kirjasto on Parkanon keskustassa. Se remontoitiin perusteellisesti ja avattiin uudelleen vuonna 2017. Kirjojen lainauksen rinnalla kirjasto tarjoaa elävää musiikkia ja muita tapahtumia.
Yhteinen Aurejärvi
Aurejärvi on ollut yksi Etelä-Suomen puhtaimpia vesistöjä. Sen ekologisen tilan ja valuma-alueen kuormituksen selvitys vuonna 2018 osoitti, että nykyisellä kuormituksella Aurejärvi on hitaasti rehevöitymässä. Vesistön pitäminen puhtaana vaatii toimenpiteitä. Aurejärvi kuuluu Kokemäenjoen päävesistöön. Se sijaitsee Parkanon Aurejärven ja Ylöjärven Itä-Aureen ja Länsi-Aureen (Pohjois-Kurun) kylien välissä. Pituutta sillä on vajaa 14 kilometriä, levein kohta vajaa neljä kilometriä, syvin kohta vajaa 40 metriä ja keskisyvyys seitsemän metriä. Järven pohjoisosa kuuluu Natura 2000 -alueisiin. Jotta Aurejärven vesistö pysyisi puhtaana myös tuleville sukupolville, vuonna 2016 järven ranta-asukkaat ja rantakiinteistöjen omistajat perustivat Yhteinen Aurejärvemme -yhdistyksen, joka toimii Aurejärven edunvalvojana.
Yleinen uimaranta
pienoiskuva|Mikonniemen uimaranta Parkanon kaupungin ylläpitämä yleinen uimaranta on Mikonniemessä Aurejärven rannalla. Siellä on pysäköintialue, mistä johtaa noin 300 metrin polku uimarannalle. Rannassa on autiotupa, joka on entinen Impivaara-niminen metsäkämppä.
Kyläyhdistyksiä
alt=Kylätalo|pienoiskuva|Seurantalo Auramo, Aurejärvi Parkano
Aureen kyläseura ry
Kyläseura pyrkii järjestämään erilaista toimintaa ympäri vuoden, esimerkkinä mainittakoon: kesäjuhlat, hiihtokilpailut, teatteriretket ja seurakunnan tapahtumat ja niin edelleen.
Aureen Metsästysseura ry
Aurejärvellä on aktiivinen metsästysseura. Ajanmukaiset hirvi- ja haulikkorata antavat mahdollisuuden aktiiviseen ammunnan harjoittamiseen. Aureen metsästysseura omistaa ja vuokraa seurantaloa. Seurantalo Auramoa voi vuokrata tapahtumien järjestämiseen.
Aurejärven kalastuskunta
Aurejärven kalastukunta on metsähallituksen ja osakaskuntien muodostama kalastuslupa-alue. Aurejärven ja Äijälän kalastuskunnat pyrkivät hoitamaan Aurejärven vedenlaatua, pitämään kalakannan elinvoimaisena ja suorittavat kalastuksenvalvontaa. Osakaskunta sijaitsee Ylöjärven Kurun Itä-Aureessa ja se kuuluu Parkanon kalastusalueeseen. Esimerkiksi kalastuksenvalvontaa suoritetaan kalastusalueen valtuuttamana koko Aurejärven alueella.
Pontus Jansson
Pontus Sven Gustav Jansson (s. 13. helmikuuta 1991 Arlöv) on ruotsalainen jalkapalloilija, joka edustaa kaudella 2023–2024 kotimaassaan Malmö FF:ää. Hän on pelannut myös Italiassa ja pitkään Englannissa. Oikeajalkainen Jansson on pelipaikaltaan keskuspuolustaja. Hän on pelannut myös Ruotsin maajoukkueessa.
Seurajoukkueura
Jansson aloitti uransa kaudella 2009 Allsvenskanin Malmö FF:ssä pelaten kahdessa ottelussa. Samana vuonna hän oli lainalla Ruotsin 2. divisioonan IFK Malmössä tehden yhdeksässä pelaamassaan ottelussa neljä maalia. Jansson voitti Malmön paidassa Allsvenskanin kausilla 2010, 2013 ja 2014 sekä Ruotsin supercupin vuonna 2013. Kaudella 2011–2012 hän debytoi seuran paidassa Eurooppa-liigassa. Yhteensä Jansson pelasi Malmössä 98 ottelua tehden kuusi maalia.
Heinäkuussa 2014 Jansson siirtyi Italian Serie A:n Torinoon. Hän debytoi Serie A:ssa saman vuoden lokakuussa Udinesea vastaan. Avauskaudellaan Jansson pelasi yhdeksässä ottelussa. Kaudella 2015–2016 hän kärsi loukkaantumisista ollen kentällä vain seitsemässä ottelussa viimeistellen yhden maalin, huhtikuussa 2016 Udinesen verkkoon.
Kauden 2016–2017 Jansson pelasi lainalla Englannin mestaruussarjassa Leeds Unitedissa, jonka omistukseen hän siirtyi kesällä 2017. Vuonna 2019 hän siirtyi Brentfordiin, joka kauden 2020–2021 päätteeksi nousi karsintojen kautta Valioliigaan. Jansson pelasi viiden kauden aikana mestaruussarjassa 173 ottelua ja teki niissä yhdeksän maalia. Valioliigassa hän pelasi kahden kauden aikana 49 ottelua ja teki niissä neljä maalia. Brentfordissa hän oli joukkueen kapteeni. Vuonna 2023 hän palasi nuoruutensa seuraan Malmö FF:ään.
Maajoukkueura
Jansson edusti Ruotsia alle 17-, alle 19- ja alle 21-vuotiaiden maajoukkueissa.
Ruotsin A-maajoukkueessa Jansson debytoi tammikuussa 2012 ystävyysottelussa Bahrainia vastaan. Vuotta myöhemmin hän oli mukana saavuttamassa King’s Cupin voittoa. Hän kuului Ruotsin ryhmään vuoden 2016 EM-kilpailuissa mutta ei saanut peliaikaa. Vuoden 2018 MM-kilpailuissa hän pelasi ensimmäisen alkulohko-ottelun Etelä-Koreaa vastaan kokonaan ja tuli tappiollisessa puolivälieräottelussa Englantia vastaan vaihdosta kentälle muutamaksi minuutiksi. Kesällä 2021 pelatuissa EM-kilpailuissa hän jäi jälleen vaihtopelaajaksi vailla peliaikaa.
Jansson ilmoitti lopettavansa maajoukkueuransa elokuussa 2021. Hän pelasi 27 A-maaottelua, joista viimeisen lokakuussa 2020.
Saavutukset
Malmö FF
Ruotsi
Ammonios Ateenalainen
Ammonios Ateenalainen, myös Ammonios Lamprailainen (1. vuosisata), oli antiikin kreikkalainen peripateettiseen koulukuntaan kuulunut filosofi, joka oli kotoisin Ateenan kaupunkivaltioon kuuluneesta Attikan Lamprain kylästä. Hänet tunnetaan Plutarkhoksen opettajana.
Ammonios opetti Ateenassa ainakin vuosina 66–67, sillä Plutarkhos kertoo olleensa hänen oppilaanaan samaan aikaan kun keisari Nero oli kierroksellaan Kreikassa, mikä sijoittuu kyseisiin vuosiin. Plutarkhos kehuu Ammonioksen oppineisuutta ja käytti tätä keskustelijana dialogeissaan Delfoissa olevasta E-kirjaimesta ja Oraakkeleiden häviämisestä.
Toinen Ammonios, teoksen De differentiis verborum kirjoittaja, laittaa Ammonios Lampraialaisen nimiin teoksen Alttareista. Athenaios mainitsee saman teoksen pidemmällä nimellä Alttareista ja uhreista. On epäselvää, oliko sama Ammonios myös Athenaioksen mainitseman teoksen Ateenalaisten hetaireioista kirjoittaja.
Uusmäki
Uusmäki on Lintuvaaran kaupunginosan osa-alue Espoon Suur-Leppävaarassa. Se sijoittuu Helsingin Konalan vastaiselle rajalle. Alueella on runsaasti 1940- ja 1950-luvuilla rakennettuja ns. rintamamiestaloja. Uusmäen kupeessa on Painiityn asuin- ja ulkoilualue. Uusmäen postinumero on 02680.
Uusmäen halki kulkee Sotilastorpantie, joka ulottuu Vanhalta Hämeenkyläntieltä Lintumetsän koululle asti. Se on yksi Uusmäen vilkkaimmista teistä, ja sen varrella sijaitsee Uusmäen leikkikenttä (Lohikäärmepuisto) sekä Sotilastorpan kenttä. Vuonna 2020 Sotilastorpan kentälle valmistui tekonurmi, jonka ohessa sen vierelle ilmestyi ulkokuntoilupaikka. Kentän vieressä on myös koripallokaukalo sekä lentopallokenttä.
Alueella toimii Uusmäki-seura.
Sebastian Kolowa Memorial University
Sebastian Kolowa Memorial University (SEKOMU) on yksityinen yliopisto Lushotossa, Tansaniassa. Sen omistaa yksi Tansanian evankelisluterilaisen kirkkon hiippakunnista. Yliopistossa on kaksi tiedekuntaa: Luonnontieteellinen ja koulutuksen tiedekunta sekä soveltavien yhteiskuntatieteiden ja lain tiedekunta. SECOMU lukeutuu maan yliopistokoulutusta valvovan komission hyväksymään runsaan 40 korkeakouluopetusta antavan oppilaitoksen joukkoon.
Källaren
pienoiskuva|Källarenin kivitalon rauniot. pienoiskuva|Källareninin (tontti 14, värjätty punaisella) sijainti suhteessa Rettigin palatsiin ja sitä ympäröivään muuriin. Källaren oli Turun Luostarikorttelissa Luostarin jokikadun varrella sijainnut tontti, jonka alueella suoritettiin Aboa Vetus Ars Nova -museon kesän 2017 arkeologiset kaivaukset. Arkeologisten havaintojen perusteella tontilla on ollut kaupunkimaista asutusta ainakin 1300-luvulta lähtien, mutta tontin käyttötarkoituksesta tai asukkaista ei ole tietoa ennen 1600-lukua. Varhaisin tonttiin Källaren -nimellä viittaava asiakirjalähde on Turun raastuvanoikeuden pöytäkirja vuodelta 1634. Tontilla oli ollut rakennuksia ja asutusta aina vuoteen 1827 saakka, jolloin tontin rakennukset tuhoutuivat Turun palossa. Nykyisin tontin alue on suurilta osin Aboa Vetus Ars Nova -museon pihamaalla, Itäisen Rantakadun ja Nunnankadun kulmassa sekä osin myös näiden katujen alla.
Anders Merthen ja Källaren
Tontin varhaisin tunnettu omistaja on kauppias Anders Merthen, joka on asunut tontilla ainakin vuodesta 1633 alkaen kuolemaansa vuonna 1666 asti. Merthenillä oli Turun raatihuoneen kellarioikeudet eli alkoholin anniskelumonopoli, ja arkeologisten löytöjen perusteella hän piti krouvia myös kotitalonsa kellarissa. Tontin nimitys Källaren (ruots. kellari) juontaa juurikin Merthenin, sekä myöhemmin hänen kuoltuaan hänen vaimonsa Karin Gerdnerin ja heidän poikansa Torsten Merthenin, krouvitoimintaan.
Vuoden 2017 arkeologisissa kaivauksissa tontin alueelta löytyi liitupiippujen kappaleita, lasipikareiden sirpaleita ja sarvesta valmistettu pelinoppa. Hollantilaisvalmisteiset liitupiiput voidaan ajoittaa 1600-luvun alkuun tai puoliväliin, eli juurikin aikaan, jona Merthen piti krouvia tontillaan. Piippujen poltto kuului keskeisesti 1600-luvun kapakkakulttuuriin. pienoiskuva|Källarenin alueelta vuonna 2017 löytynyt liitupiipun varsi. pienoiskuva|Källarenin alueelta vuonna 2017 löytynyt snapsilasin pala.
Merthenin jälkeen
Tontin omistajat ja asukkaat tunnetaan hyvin 1700-luvulta lähtien henkikirjojen ja Dahlströmin kortiston perusteella, mutta arkeologisia tietoa on tästä lähtien hyvin niukasti, ilmeisesti siksi, että pihamaa oli kivetty kokonaan 1700-luvun alussa.
Yrjö Lehtilä
Yrjö Ilmari Lehtilä (19. marraskuuta 1916 Turku – 27. maaliskuuta 2000) oli suomalainen kuulantyöntäjä. Lehtilä voitti kuulantyönnön EM-pronssia Oslossa 1946 tuloksella 15,23. Lontoon olympialaisissa 1948 hän oli kuudes (tulos 15,05).
Turkulainen Yrjö Lehtilä aloitti urheilu-uransa TUL:n Turun Tovereissa ja voitti vuonna 1940 TUL:n mestaruuden. Samana vuonna solmitun SVUL:n ja TUL:n yhteistyösopimuksen perusteella Lehtilä oli yksi viidestä TUL-urheilijasta, joka valittiin syyskuun 1940 Suomi–Ruotsi–Saksa-kolmimaaotteluun.
Yrjö Lehtilä siirtyi vuonna 1942 SUL:n puolelle turkulaiseen Turun Urheiluliittoon. Hän oli mukana Urho Kekkosen johtamassa yleisurheilijaryhmässä, joka osallistui elokuussa 1942 Berliinin olympiastadionilla järjestettyihin kansainvälisiin akselivaltojen edustajien yleisurheilukilpaluihin.
Ennätyksensä 15,85 Lehtilä työnsi Turussa 28. kesäkuuta 1944. Tällä tuloksellaan hän oli kauden maailmantilaston kakkonen. Lehtilä voitti urallaan Suomen mestaruuden neljä kertaa ja edusti Suomea 20 maaottelussa, joissa saavutti 6 maaotteluvoittoa.
Källaren
1700-luku
1700-luvun alussa tontilla asuivat Torsten Merthenin tyttäret, Catarina ja Sivonia Merthen asuivat tontilla kahdestaan. 1710-luvun alkupuolelta 1730-luvun alkuun tontti oli autio. Tontti oli lyhyesti apteekkari Jonas Synnerbergin omistuksessa 1720-30 -lukujen vaihteessa, kunnes kirjanpainaja Johan Kempe osti tontin Synnerbergiltä vuonna 1732. Kempe toimi tuolloin Turun akatemian kirjanpainajana, ja akatemian kirjapaino onkin ilmeisesti sijainnut Källaren -tontilla vuodesta 1734 noin vuoteen 1760 saakka. Vuonna 1756 akatemian kirjapainon johtoon valittiin Johan Christopher Frenckell, joka lunasti tontin ja kivitalon Johan Kempen perillisltä vuonna 1758. . Talo oli vuokralla kunnes Frenckell myi sen tontteineen 1762.
Vuosina 1762-76 tontin omisti Johan Olivecreutz, muttei ilmeisesti asunut siellä. Vuodesta 1776 tontilla asui kauppalaivan kapteeni Wilhelm Ström perheineen vuoteen 1791 saakka, jolloin tontti siirtyi niin ikään kauppalaivan kapteeni Gustaf Adolf Dammertille, joka omisti tontin vuoteen 1824 asti.
1800-luku
1810-luvun alussa Dammert osti myös viereisen Forsteen -nimellä tunnetun tontin, ja vuokrasi ainakin joitakin huoneita. Vuonna 1824 molemmat tontit osti kauppias Carl Semenius, joka asui palvelusväkensä ja vuokralaistensa kanssa tonteilla Turun paloon vuonna 1827 saakka. Palon jälkeen tontin vaurioituneet rakennukset purettiin ja tontti muuttui pihamaaksi, kunnes se 1870-luvulla muutettiin puutarhaksi.
1900-luku
pienoiskuva|Rettigin palatsin pihamaa kuvattuna kohdassa, jossa Källaren sijaitsi. Tammikuu 2021. Vuonna 1928 suurin osa Källarenista jäi Rettigin palatsin englantilaistyylisen puutarhan alle. Puutarha on nykyään pihamaata. 1990-luvulla palatsin pihamaalle, osittain Källarenin alueelle, rakennettiin teatterilava, joka on ollut Linnateatterin kesäteatterikäytössä, mutta on sittemmin purettu.
Practical-ammunta
Practical-ammunta on urheiluammunnan laji, jossa mitataan tarkkuutta, voimaa ja nopeutta, joista on johdettu Practical-ammunnan latinankielinen motto Diligentia - Vis - Celeritas, joka lyhennetään DVC. Lajia kutsutaan myös IPSC-ammunnaksi kansainvälisen lajiliiton (International Practical Shooting Confederation) mukaan.
Historiaa
Vuonna 1976 perustettiin kansainvälinen Practical-ammuntaliitto International Practical Shooting Confederation, eli IPSC. Jeff Cooper valittiin myös liiton ensimmäiseksi puheenjohtajaksi ja hän toimi IPSC:n kunniapuheenjohtajana kuolemaansa asti.
Suomeen laji tuli 1970-luvulla, laji liittyi osaksi Suomen Ampumaurheiluliittoa vuonna 1990. thumb|right|300px|Classic-taulu
Lajista yleisesti
Suomessa lajin harrastaminen edellyttää erityisen kurssin suorittamista. Practical-ammunnan peruskurssilla opetetaan turvallisen aseenkäsittelyn perusteet ja lajin säännöt. Kurssin suoritukseen vaaditaan riittävin pistein läpäistyt teoria- ja ampumakokeet. Kursseja järjestetään vuosittain Suomen ampumaurheiluliiton jäsenseuroissa.
thumb|right|300px|Standard-luokan pistooli
Practical-ammuntaa voi harrastaa viidellä eri asetyypillä, joita ovat pistooli, revolveri, kivääri, haulikko ja pienoiskivääri. Pistoolista ammutaan myös ilma-versiota, joka tunnetaan nimellä Action Air. Yhdessä kilpailussa käytetään vain yhtä asetyyppiä. Kilpailuja voidaan myös yhdistää isommaksi kokonaisuudeksi eli tournamentiksi. Tällöin jokaisella asetyypillä on edelleen oma erillinen kilpailunsa, mutta ampujien saamat lopputulokset lasketaan yhteen tournament-sijoituksen määrittämiseksi.
Tällä hetkellä 92,9% kansainvälisistä level III ja suuremmista kilpailuista on pistoolikilpailuja, haulikkokilpailuja on 4,8% ja harvinaisimpia kilpailuja ovat kiväärikilpailut 2,4% osuudella. Suomessa kivääri- ja haulikkopractical lajit ovat hyvin suosittuja vaikka kansainvälisesti lajit kärsivätkin harrastajien ja arvokilpailujen puutteesta. Vuonna 2009 suomalaiset olivat ylivoimaisia voittajia kivääripracticalin Euroopan mestaruuskisoissa. Vuonna 2012 järjestetyissä haulikon maailmanmestaruuskilpailuissa suomalaisten kokonaismitalisaalis oli neljä kultaa, kaksi hopeaa ja kaksi pronssia.
Tarkkuuden ja nopeuden arvostus suhteutetaan käyttämällä Comstock count -pistelaskua, jossa suorituksen aikana saadut osumapisteet jaetaan suoritukseen käytetyllä ajalla, laukausmäärän ollessa rajoittamaton. Luodin voimaa kuvaa nk. powerfactor, joka muodostuu luodin painosta ja lähtönopeudesta. Voimakkaammilla patruunoilla on vaikeammin hallittava rekyyli, mutta suurempi maalivaikutus. Tätä mitataan kaatuvilla metallitauluilla ja paperitaulujen pisteytyksellä, jossa heikommalla patruunalla saa vähemmän pisteitä reunaosumista.
Yleisimmin käytettyjä pistoolikaliipereja ovat .40 S&W, .38 Super, 9×19 mm Parabellum ja .45 ACP. Vastaavia yleisiä practical-ammunnassa käytettyjä kiväärikaliipereja ovat .223 Remington, 7,62×39 mm ja .308 Winchester. Haulikkopracticalia ammutaan käytännössä lähes yksinomaan 12-kaliiperisilla aseilla, tosin jonkin verran käytetään myös 20-kaliiperin haulikoita. thumb|right|300px|Esimerkki avoimen luokan haulikosta.
Lajissa järjestetään arvokilpailuja kolmen vuoden välein. MM-kilpailut eli "IPSC World Shoot" on järjestetty 16 kertaa, viimeisin MM-kilpailu, "World Shoot XV", pidettiin vuonna 2011 Kreikassa Rodoksella.
Asetyypit ja aseluokat
Aseet jaetaan eri asetyyppeihin (displiinit) ja asetyypit jaetaan eri aseluokkiin (divisioonat), joilla on jokaisella eri kalustokohtaiset sääntönsä. Kilpailuissa ampujat jaetaan heidän aseensa perusteella eri aseluokkiin, esimerkiksi käsiasekilpailussa open-, standard-, classic-, production- ja revolver-luokkiin.
Asetyyppejä ovat käsiaseet, kiväärit, haulikot, pienoiskiväärit ja ilmapistoolit. Asetyypit ja aseluokat jaetaan seuraavasti:
Patruunat ja voimakerroin
Jokaiselle aseluokalle on määritelty millaisia patruunoita niissä voi käyttää. Patruunoille on määritelty kaksi erilaista voimakerrointa (power factor) eli teholuokkaa joita ovat Minor ja Major. Teholuokkien kriteerit vaihtelevat asetyypeittäin ja aseluokittain. Major-luokassa paperitaulun osumasta saa enemmän pisteitä.
Voimakerroin lasketaan kaavalla luodin paino (graania) kertaa lähtönopeus (jalkaa/s) tulos jaetaan tuhannella, desimaaleja ei lasketa (esimerkiksi tulos 149,99 on 149).
Walton Eller
Walton Glenn Eller III (s. 6. tammikuuta 1982 Houston, Texas) on yhdysvaltalainen haulikkoampuja, olympiavoittaja ja maailmanmestari.
Walton Eller on saavuttanut MM-kilpailuissa kaksoistrapissa kuusi mitalia. Hän voitti henkilökohtaista kultaa Nikosiassa 2003 ja joukkuemaailmanmestaruuksia Kairossa 2001, Nikoisassa 2003 ja Zagrebissa 2006. Himmeämpiä mitaleitä Ellerillä on henkilökohtainen hopea Lahdesta 2002 ja joukkuepronssi Lonatosta 2005.
Eller voitti olympiakultaa kaksoistrapissa Pekingissä 2008. Hän johti selvästi peruskilpailun jälkeen. Finaalisarjassa hän oli vasta kolmanneksi paras, mutta voitti silti kultaa kolmen kiekon erolla Italian Francesco D'Aniello.
Lasisiipismäiset
Lasisiipismäiset (Sesioidea) on perhosten yläheimo. Yläheimoon kuuluu maailmassa yli 1300 lajia. Ryhmän yhdistävät piirteet liittyvät pään ja keskiruumiin rakenteisiin. Toukat elävät tyypillisesti kovertajina ravintokasvinsa varren sisällä.
Tähän yläheimoon kuuluvan lasisiipisten heimon (Sesiidae) lajeja on tavattu Suomessa 16. Monet niistä näyttävät ensisilmäykseltä enemmän kärpäsiltä tai pistiäisiltä kuin perhosilta.
Dolly (nimi)
Dolly on naisen etunimi. Se on englantilainen hellittelymuoto Doroteasta ja Dorothysta. Dolly-nimi voi pohjautua myös Doloresiin.
Nimi Suomessa
Digi- ja väestötietoviraston mukaan Suomessa on vuoteen 2021 mennessä tilastoitu noin 240 Dolly-nimistä naista. Heistä suurin osa on syntynyt 1920- tai 1930-luvulla.
Dollylla ei ole virallista nimipäivää almanakassa, mutta nimi esiintyy Helsingin yliopiston almanakkatoimiston julkaisemissa eläinten nimipäiväkalentereissa. Koirilla Dollyn nimipäivä on 31. tammikuuta, kissoilla ja hevosilla 6. helmikuuta.
Charles Joseph Bonaparte
Charles Joseph Bonaparte (9. kesäkuuta 1851 Baltimore – 28. kesäkuuta 1921 Baltimore) oli yhdysvaltalainen poliitikko ja lakimies, joka toimi uransa aikana Yhdysvaltain oikeusministerinä. Hän oli Jérôme Bonaparten, keisari Napoleon I:n veljen, pojanpoika.
Bonaparte valmistui Harvardista lakimieheksi vuonna 1872. Vuonna 1905 presidentti Roosevelt nimitti hänet laivastoministeriksi. Seuraavana vuonna Roosevelt nimitti hänet maan oikeusministeriksi. Oikeusministerinä Bonaparte perusti FBI:n ja oli merkittävässä roolissa, kun vuonna 1911 American Tobacco Company hajotettiin kartellioikeudenkäyntien jälkeen.
Pastellivälskäri
Pastellivälskäri (Acanthurus japonicus) on välskärikaloihin kuuluva kala.
Koko ja ulkonäkö
Pastellivälskäri kasvaa 20 cm pitkäksi. Se muistuttaa ulkonäöltään paljon samettivälskäriä. Vartalo on sinivioletti, ja sen reunoilla selästä pyrstön kautta vatsan alle kiertää kapea keltainen ”kuunsirppi”. Evät ovat tummat, pyrstö hyvin vaalea. Silmän alla on vaalea läikkä, joka ulottuu suuhun asti (lajituntomerkki: samettivälskärin läikkä on pienempi).
Käyttäytyminen
Pastellivälskäri on melko rauhallinen, kun taas häkellyttävästi samannäköinen samettivälskäri on hyvin aggressiivinen lajitovereitaan ja muita välskäreitä kohtaan. Pastellivälskäri jättää yleensä rauhaan myös selkärangattomat ja korallit joten sitä voi pitää riutta-akvaariossa. Se tarvitsee kuitenkin paljon uimatilaa.
Ravinto
Pastellivälskärit syövät pääasiassa kasvisruokaa, etenkin akvaariossa kasvavaa levää, mutta myös kuivattua levää tai leväpitoista kuivaruokaa.
Cassandra Lang
Cassandra ”Cassie” Lang on fiktiivinen Marvel-kustantamon sarjakuvien supersankarihahmo. Hän on Scott Langin / Muurahaismiehen tytär, joka on myöhemmin itsekin toiminut supersankarina, muun muassa nimillä Stature ja Stinger.
Hahmon fiktiivinen historia
Cassie Lang oli alun perin Scott Langin sydänsairas tytär. Hänen isänsä varasti Henry Pymin Muurahaismies-puvun murtautuakseen Cross Technological Enterprisesin tiloihin ja pelastaakseen tohtori Sondheimin, ainoan lääkärin, joka pystyisi pelastamaan Cassien hengen.
Cassie oli vanhempiensa erosta huolimatta aina ihaillut isäänsä ja saa lopulta selville isänsä olevan uusi Muurahaismies. Tämän seurauksena Cassie alkaa tehdä ”Pymin hiukkaisilla” omia kokeitaan. Hän ystävystyi monien isänsä kollegoiden kanssa ja jopa kutsui Tony Starkia ”Tony-sedäksi”. Scott itse sai tietää Cassien tietävän henkilöllisyytensä vasta jonkin aikaa sen jälkeen, kun Cassie oli auttanut Ihmenelosten pelastamaa Kristoff Vernardia, Tohtori Doomin entistä apuria, sopeutumaan uuteen elämäänsä.
Cassien äiti Peggy Rae ja isäpuoli Blake Burdick pelkäsivät Scott Langin supersankariuran vaarantavan Cassien hengen, eikä Burdick poliisina muutenkaan luottanut supersankareihin ollenkaan. He yrittivät pitää Cassien mahdollisimman kaukana Scottista, mutta Cassie onnistui silloin tällöin heidän yrityksistään huolimatta vierailemaan isänsä luona. Scottin kuoltua taistelussa järkensä menettänyttä Purppuranoitaa vastaan, Cassie syytti Burdickia tapahtuneesta ja aikoi aluksi paeta Los Angelesiin liittyäkseen Karkureihin, kunnes muuttikin suunnitelmiaan nähtyään Nuoret Kostajat televisiossa.
Nuoret Kostajat olivat Nathaniel Richardsin / Rautapojan, Kang Valloittajan vaihtoehtoisen nuoremman version, perustama ryhmä. Cassie yritti alun perin Kate Bishopin kanssa liittyä ryhmään, mutta Nathaniel hyväksyi ryhmän jäseniksi vain merkittäviä nuoria henkilöitä, joilla Visionin tekemän tietokannan mukaan oli vaikutus Kostajien historiaan. Cassie ja Kate Bishop eivät olleet näiden henkilöiden joukossa, joten Nathaniel kieltäytyi hyväksymästä heitä jäseniksi tai antamasta Scottin pukua Cassielle. Mutta sitten Cassie huomasi Pymin hiukasten perissa tekemiensä kokeitten vuoksi vapaasti pystyvänsä muuttamaan kokoaan. Rautapoika muuttaa mielensä ja uskoo, että Vision olisi lisännyt Cassien tiedot tietokantaan, jos olisi tiennyt tämän voimista. Cassie oli myöhemmin ihastunut Nathanieliin ja hänen sydämensä särkyi, kun Nathaniel joutui palaamaan tulevaisuuteen ilman mitään mahdollisuutta estää itseään tulemasta Kangiksi.
Vaikka Rautamies ja Kapteeni Amerikka haluavat tämän jälkeen lakkauttaa Nuoret Kostajat, Cassie ja Bishop päättävät pitää ryhmän toiminnassa. Lisäksi Cassie valitsee virallisesti ensimmäiseksi supersankarinimekseen Stature.
Televisio
Cassie Lang esiintyy sarjassa The Avengers: Earth’s Mightiest Heroes, ääninäyttelijänään Colleen O’Shaughnessey. Hän esiintyi ainoastaan jaksossa ”To Steal an Ant-Man”, jossa Ristituli oli siepannut hänet kiristääkseen Scott Langia maksamaan hänet rahat, jotka tämä oli velkaa. Hank Pym ja Vuokrasankarit auttoivat Muurahaismiestä pelastamaan Cassien ja pysäyttämään Ristitulen.
Seksihullut / Hopeajärvi
Seksihullut / Hopeajärvi on saman nimisten yhtyeiden split-albumi, joka julkaistiin vappuna 2016 levymerkillä Bemböle Cassettes.
Kappaleet
A-puoli: Seksihullut
B-puoli: Hopeajärvi
Warlord (Yung Leanin albumi)
Warlord on ruotsalaisen rap-artisti Yung Leanin toinen studioalbumi, joka julkaistiin 25. helmikuuta 2016. Albumin deluxe-versio julkaistiin 28. helmikuuta 2016.
Lyn Collins
Gloria Lavern Collins (12. kesäkuuta 1948 Dime Box, Texas – 13. maaliskuuta 2005 Pasadena, Kalifornia), joka tunnetaan paremmin taiteilijanimeltään Lyn Collins, oli yhdysvaltalainen soullaulaja, joka tunnetaan parhaiten työstään James Brownin kanssa ja vuoden 1972 funksinglestään ”Think (About It)”.
Nuoruus ja ura
Collins aloitti musikaalisen uransa 14-vuotiaana. Hänen suurin soolohittinsä oli James Brownin tuottama gospeltyylinen kappale ”Think (About It)” hänen samannimiseltä vuoden 1972 albumiltaan, jonka julkaisi People Records. Kappale sisältää viisi breakdownia, joita ollaan samplattu laajasti hip hopissa ja drum and bassissa, tunnetuimmin breakdownissa ”Yeah! Woo!” ja Rob Base and DJ E-Z Rockin kappaleessa ”It Takes Two”, joka koostuu melkein kokonaan kappaleesta ”Think”, sisältäen muutaman Collinsin laulaman säkeen.
Kuolema
Pian Euroopan kiertueeltaan palaamisen jälkeen Collins kuoli rytmihäiriöstä Pasadenassa Kaliforniassa 56-vuotiaana.
Helsingin keskuspuisto
Helsingin keskuspuisto on Helsingin kaupungin suurin puisto. Se alkaa etelässä Töölönlahdelta keskeltä kantakaupunkia ja ulottuu pohjoiseen Haltialaan ja Vantaanjoelle, Helsingin pohjoisrajalle. Puisto on laajuudeltaan noin 700 hehtaaria (1 000, mikäli Haltialan pellot lasketaan mukaan) ja etelä-pohjoissuunnassa noin kymmenen kilometriä pitkä. Se edustaa hyvin etelärannikon rikasta ja vaihtelevaa luontoa.
Vakiintunut, arkikielinen käsitys ja hallinnollinen rajaus Keskuspuiston alueesta eroavat jossakin määrin toisistaan: esimerkiksi Haltialan/Vantaanjoen aluetta kutsutaan hallinnollisesti Helsinkipuistoksi. Olympiastadionin ympärillä sijaitseva Eläintarhan puistoalue lasketaan toisinaan Keskuspuiston osaksi, mutta suppeammassa merkityksessä Keskuspuiston katsotaan usein alkavan vasta Norden­skiöldin­kadun pohjoispuolelta. Toisaalta Lääkärinkadun pohjoispuolinen alue mielletään yleisesti ja esitetään kartoissa Keskuspuistona, vaikka se ei kuulu Keskuspuiston osayleiskaavaan ja alueelle on laadittu kiistoja herättäneitä rakennussuunnitelmia. Kaupunkisuunnittelulautakunta päätti 24. elokuuta 2006, että Keskuspuistolle ei laadita uutta omaa osayleiskaavaa eikä aluetta pienennetä siitä rajauksesta, joka tehtiin vanhan Keskuspuiston osayleiskaavan korvanneessa Yleiskaavassa 2002.
Luonnonsuojelualueet ja eläimistö
Puiston pohjoisosassa on viisi luonnonsuojelualuetta: Pitkäkosken rinnelehto, Haltialan aarnialue, Niskalan puulajipuisto, Ruutinkosken rantalehto ja Vantaanjoentörmä. Muita arvokkaita luontokohteita ovat muun muassa Maunulan pähkinäpensaslehdot (luonnonsuojelulain mukainen suojeltu luontotyyppi) sekä kaksi rauhoitettua luonnonmuistomerkkiä puiston pohjoisosassa: kynäjalavaryhmä ja Kuninkaantammi. Lisäksi Keskuspuiston eteläreunassa, Lääkärinkadun pohjoispuolisella alueella on arvokas lehtometsä, jossa kasvaa erityisesti suojeltu lehtonata (Festuca gigantea).
Puiston alueella elää runsaasti nisäkkäitä; näitä ovat esimerkiksi mäyrä, kettu, metsäjänis, rusakko, lumikko ja piisami. 2010-luvusta lähtien on havaittu myös metsäkauriita. Linnuista vakioasukkaita ovat muun muassa palokärki, hippiäinen, närhi, tiaiset, rautiainen, lehtokerttu, satakieli, sirittäjä ja pikkusieppo.
Liikunta ja ulkoilu
Keskuspuistossa on ulkoilureittejä noin sata kilometriä, joista osa on talvisin hiihtäjien käytössä latuina.
Varsinaisen Keskuspuiston poikki kulkee Nordenskiöldinkadun pohjoispuolella neljä liikenneväylää (Hakamäentie, Metsäläntie, Pirkkolantie ja Kehä I) sekä rantarata, mutta ulkoilureitit ylittävät tai alittavat ne kaikki eri tasossa. Vuonna 2013 avattiin Eläintarhan ja varsinaisen Keskuspuiston yhdistävä Auroran jalankulkusilta Nordenskiöldinkadun yli. Lisäksi runkolinja 560 alittaa Keskuspuiston Paloheinäntunnelissa Kuninkaantammen ja Paloheinän välillä.
Monte Carlo -ralli 1983
Monte Carlo -ralli 1983 (viralliselta nimeltään 51. Rallye Automobile de Monte-Carlo) oli rallin maailmanmestaruussarjan kilpailu kaudella 1983. Kilpailu järjestettiin 22.–29. tammikuuta 1983 Monte Carlossa. Kilpailu oli kauden ensimmäinen ja sen kokonaispituus oli (suunniteltu pituus oli ).
Helsingin keskuspuisto
Liikunta ja ulkoilu
Keskuspuiston eteläpäässä on Laakson ratsastusstadion. Vanhalla Ruskeasuolla Keskuspuiston laidassa sijaitsee Ruskeasuon ratsastushalli. Pirkkolan liikuntapuisto on myös osa Keskuspuistoa, ja siellä on suuri urheilukenttä, uimahalli ja palloiluhalleja.
Monte Carlo -ralli 1983
Kilpailuun ilmooittautui 263 autokuntaa, joista 250 lähti kilpailuun. 150 parhaasta (erikoiskokeen 21 jälkeen) 100 kärkiautoa päästettiin viimeiselle osuudelle. Koko kilpailun ajoivat loppuun 86 autoa ja kaksi hylättiin.
Savage (Aespan albumi)
Savage on eteläkorealaisen tyttöyhtye Aespan ensimmäinen minialbumi, joka julkaistiin 5. lokakuuta 2021. Albumi sisältää kuusi kappaletta, mukaan lukien nimikkosinglen.
Tausta
Yhtyeen levy-yhtiö ilmoitti 13. syyskuuta, että Aespa tulisi julkaisemaan ensimmäisen minialbuminsa 5. lokakuuta. Samalla julkistettiin sen nimi, ja että se tulisi sisältämään kuusi uutta kappaletta. Syyskuun 27. päivä julkistettiin albumin kappalelista.
Julkaisu
Aespa ilmoitti pitävänsä livetapahtuman albumin julkaisupäivänä. Synk Dive: Aespa Savage Showcase esitettiin YouTuben kautta 5. lokakuuta.
Vastaanotto
Albumin julkaisupäivänä uutisoitiin, että albumin ennakkotilaukset olivat saavuttaneet 401 088 kappaleen määrään.
Kolho (täsmennyssivu)
Kolho tarkoittaa esimerkiksi seuraavia:
Malin Andersson
Malin Elisabeth Andersson (s. 4. toukokuuta 1973 Kristianstad, Skåne) on ruotsalainen entinen jalkapalloilija, joka pelasi vuosina 1994–2005 edustaen Damallsvenskan-sarjassa pelaavaa FC Rosengårdia sekä Ruotsin naisten jalkapallomaajoukkuetta. Hän oli pelipaikaltaan keskikenttäpelaaja.
FC Rosengårdin paidassa Andersson voitti Damallsvenskanin Diamantbollen-palkinnon, joka annetaan kauden parhaalle naisjalkapalloilijalle. Andersson kilpaili myös vuosien 1995 ja 2003 jalkapallon naisten maailmanmestaruuskilpailuissa sekä vuosien 2000 ja 2004 kesäolympialaisissa. Hän pelasi maajoukkueurallaan yhteensä 151 ottelua tehden niissä 38 maalia.
Vehnäterrieri
Vehnäterrieri on irlantilainen, suurehko terrierirotu. Luonteeltaan vehnäterrieri on tarmokas ja sosiaalinen. Vehnäterrieri sopii hyvin seura- tai harrastuskoiraksi. Alun perin vehnäterrieri toimi monipuolisena maatilojen työkoirana.
Luonne ja käyttäytyminen
Vehnäterrierit ovat omistajaansa kiintyviä, uskollisia. Vehnäterrieri pysyy kunnossa normaalilla, monipuolisella ruualla ja riittävällä liikunnalla. Rotu on hyvin tarmokas eikä sovi pelkäksi kotikoiraksi, vaan tarvitsee paljon virikkeitä ja tekemistä pysyäkseen terveenä. Vehnäterriereiden kanssa voi harrastaa esimerkiksi tokoa, mistä ne yleensä nauttivat.
Hannes Lohen käyttäytymistutkimuksen alustavien tulosten mukaan 39 % suomalaisista vehnäterriereistä on ääniarkoja, 20 % alusta- ja paikka-arkoja, 13 % arkoja, 13 % eroahdistuneita, 12 % yliaktiivisia-impulsiivisia, 9 % pakko-oireisia ja 1 % aggressiivisia. Tutkimukseen osallistui 254 vehnäterrieriä ja vuonna 2015 julkaistut alustavat tulokset saattavat muuttua vastausmäärien kasvaessa.
Ulkonäkö
Vehnäterrieri on voimakasrakenteinen, kestävä, vankka ja korkeajalkainen terrieri. Säkäkorkeus on 45–55 senttimetriä ja paino noin 14–20 kilogrammaa. Vehnäterrierejä on vaaleasta vehnänväristä aina kullanpunaiseen vivahteeseen. Aikuisessa koirassa ei saa olla mustaa rungossa, eikä se saa olla kokonaan valkoinen. Vehnäterrierit ovat syntyessään tummia, ja niillä on yleensä tumma tai musta naamio. Väri puhdistuu koiran kasvaessa aikuiseksi. Vehnäterrierin kirsu on musta.
Turkki
Vehnäterrierin turkki on silkkinen ja pehmeä: karva laskeutuu laineikkaasti koiran kylkiä ja jalkoja pitkin alas. Turkki ei ole kuitenkaan pystyssä, kuten esimerkiksi villakoirilla. Pennun ja nuoren koiran karvanlaatu on erilainen ja muuttuu useita kertoja aikuisikään mennessä. Vehnäterrierin turkki vaatii paljon hoitoa pysyäkseen kunnossa. Varsinkin nuoren vehnäterrierin turkkia on kammattava päivittäin, koska se menee hyvin helposti takkuun. Oikein hoidettuna vehnäterriereillä ei ole karvanlähtöä, mutta karvaa irtoaa kammatessa ja pesukertojen yhteydessä. Vehnäterrieri kuuluu trimmattaviin koirarotuihin. Trimmaus tehdään leikkaamalla 2–4 kertaa vuodessa. Vehnäterrieriä ei ole pakko trimmata.
M/S Tom Sawyer
M/S Tom Sawyer on TT-Linen omistama autolautta. Se on rakennettu Schichau Seebeckwerftin telakalla Bremerhavenissa, Saksassa, vuonna 1989. Kuollutta painoa aluksella on 6 176 tonnia, ja autoja alukseen mahtuu kerrallaan 500. Tom Sawyer on rekisteröity Saksan lipun alle, ja sen kotisatama on Lyypekki. Nykyään alus liikennöi reitillä Trelleborg–Rostock.
Tom Sawyerin sisaralus on M/S Huckleberry Finn.
Käyttöhistoria
10. syyskuuta 1988 alus laskettiin vesille. 27. tammikuuta 1989 alus luovutettiin TT-Linen omistukseen, joka rekisteröi sen Saksan lipun alle. Kotisatamaksi tuli Hampuri. Tuolloin alus oli nimeltään Robin Hood. Seuraavana päivänä TT-Line aloitti liikennöinnin aluksella Travemünden ja Trelleborgin välillä. Joulukuun alussa 1992 Robin Hood meni Wärtsilän telakalle Turkuun, jossa siitä kunnostettiin matkustaja- ja autolautta.
12. lokakuuta 2001 alus sai nykyisen Tom Sawyer -nimensä. Muutaman päivän kuluttua tästä uudelleennimeämisestä Tom Sawyer siirtyi Trelleborgin ja Rostockin väliseen liikenteeseen. 21. tammikuuta 2004, aluksen ollessa Trelleborgissa, havaittiin aluksella vuoto öljytankin ja painolastitankin välissä. Öljyä ehti valua satama-altaaseen ennen kuin vuotokohta saatiin tukittua. Tämän tapahtuman jälkeen alus lähti korjaustöitä varten Rostockiin. Heinäkuussa 2007 aluksen kotisatamaksi muuttui Lyypekki.
Leo Turrini
pienoiskuva|Leo Turrini vuonna 2008 Leonildo "Leo" Turrini (s. 18. maaliskuuta 1960 Sassuolo) on italialainen urheilutoimittaja ja kirjailija.
Turrini on yksi Italian johtavista Formula 1 -asiantuntijoista. Hänellä on erityisen läheiset suhteet F1-talli Scuderia Ferrariin, jonka ansiosta Turrini saa usein Ferrarin asioita tietoon ennen muita. Muita Turrinille eritysiä lajeja ovat jalkapallo, pyöräily ja lentopallo. Hän on toiminut vuodesta 1994 asti kuukausittain ilmestyvän lentopallolehden SuperVolleyn päätoimittajana.
Turrini on julkaissut myös 12 urheiluaiheista kirjaa. Hänen kirjansa käsittelevät yleensä tiettyä urheilijaa tai urheilullista suurtapahtumaa kuten Lance Armstrongin dopingkäryä. Turrini on kirjoittanut elämäkerrat muun muassa Ayrton Sennasta, Enzo Ferrarista, Michael Schumacherista ja Alberto Tombasta.
Andy Richter
Paul Andrew ”Andy” Richter (s. 28. lokakuuta 1966 Grand Rapids, Michigan, Yhdysvallat) tunnetaan parhaiten Late Night with Conan O’Brien -ohjelman apulaisjuontajana. Richter toimi Conan O’Brienin apuna Late Nightissa vuodesta 1993 vuoteen 2000 asti. Late Nightin jälkeen Richter on tehnyt muutamia tv-ohjelmia ja vierailuja eri tv-sarjoissa. Hän oli mukana O’Brienin rinnalla myös Tonight Show with Conan O’Brienissa kesäkuusta 2009 tammikuuhun 2010 ja marraskuusta 2010 alkaen Conan-sarjassa.
Elämäkerta
Richter on ollut naimisissa näyttelijä-käsikirjoittaja Sarah Thyren kanssa 11. elokuuta 1999 lähtien ja heillä on kaksi lasta, vuonna 2001 syntynyt poika ja 2007 syntynyt tytär.
Televisioura
Richter tuli Yhdysvalloissa tunnetuksi lähinnä ”sidekickinä” Late Night with Conan O’Brienissa, jossa Richter työskenteli aina ensimmäisestä jaksosta lähtien vuodesta 1993 vuoteen 2000 asti. Tämän jälkeen Richter teki ensimmäisen oman ohjelmansa Andy Richter Controls the Universen, joka saavutti kriitikoiden keskuudessa jonkinlaista menestystä, mutta yleisö ei ottanut ohjelmaa omakseen. FOX esitti sarjaa 19 jakson verran vuosina 2002–2003.
Tämän jälkeen Richter teki FOX-kanavalle tilannekomediasarjaa Viitoset (Quintuplets), joka kertoi viisilapsisesta perheestä, jonka isää, Bob Chasea Andy Richter esitti. Tämäkin sarja sai huonon vastaanoton ja se jäi vain 22 jakson pituiseksi. Richter piti muutaman vuoden tauon tv-ohjelmista ja vuonna 2007 hänen uusin ohjelmansa Andy Barker, P.I. alkoi. Tällä kertaa Richter sai apua vanhalta työtoveriltaan Conan O’Brienilta. Sarja ei menestynyt ja NBC lopetti sarjan vain kuuden jakson jälkeen.
Conan O’Brienin rinnalla
Helmikuussa 2009 televisioyhtiö NBC ilmoitti, että Richteristä tulee kuuluttaja ja sketsinäyttelijä The Tonight Show’hun Conan O’Brienin aloittaessa ohjelman juontajana kesäkuussa 2009. O’Brienin ja NBC:n välinen riita The Tonight Show’n esitysajasta tammikuussa 2010 johti O’Brienin eroon ja näin myös Richter menetti työpaikkansa. Viimeinen Tonight Show with Conan O’Brienin jakso esitettiin 22. tammikuuta 2010.
The Tonight Show’n loppumisen jälkeen O’Brien lähti 30 kaupunkia Yhdysvalloissa ja Kanadassa kattaneelle huumorikiertueelle yhdessä Richterin ja Tonight Show -bändinsä kanssa huhtikuussa 2010. Richter jatkoi Conan O’Brienin ”sidekickinä” tämän uudessa Conan-talkshow’ssa, joka alkoi TBS-kanavalla 8. marraskuuta 2010.
Richter ei ole saavuttanut samanlaista julkisuutta kuin esimerkiksi hänen entinen työtoverinsa Conan O’Brien. Late Nightista lähtönsä jälkeen Richterin televisioon tekemät työt ovat olleet kaikki korkeintaan yhden tuotantokauden pituisia.
Mikin Inferno
Mikin Inferno on vuonna 1949 julkaistu Disney-sarjakuvaversio Danten runoelman Jumalainen näytelmä ensimmäisestä osasta. Se aloitti tähän päivän jatkuneen perinteen, jossa italialaiset ankkapiirtäjät tekevät mukaelmia kirjallisuuden klassikoista. Tarinan käsikirjoitti Guido Martina ja piirsi Angelo Bioletto. Tarina oli myös siinä mielessä ainutlaatuinen, että sen tekijät vastoin Disney-yhtiön käytäntöä ilmoitettiin lukijoille jo ensipainoksessa.
Merja Korhonen
Merja Korhonen (16. tammikuuta 1986) on suomalainen lentopalloilija, joka pelaa LP Kangasalassa, Lentopallon Mestaruusliigaa. Hän on kuulunut myös naisten A-maajoukkueeseen. Pelipaikaltaan hän on yleispelaaja.
Mikin Inferno
Tarina on kunnianhimoinen ja graafisesti loistelias. Sitä ei pitkään aikaan julkaistu kuin italiaksi. Nyttemmin sarja on julkaistu lyhennettynä saksaksi (2001) ja lyhentämättömänä englanniksi (2006). Tarinassa mm. opettajat roikkuvat köysissä oppilaiden kiusattavana; latinanopettajia heitetään mustepulloilla ja matematiikanopettajaa ammutaan ritsalla ja jousipyssyllä, lyödään lekalla päähän ja nipistetään pihdeillä takapuolesta. Myöhemmin tarinassa on mm. kidutusta hammaslääkärin tuolissa ja kohtaus, missä kanat nokkivat Sepe Suden luurankoa.
Merja Korhonen
Ura
Urallaan Korhonen on pelannut Savonlinnan Ajossa kaudella 2000-2001, jonka jälkeen Ajo-KLP:ssä kauden verran. Tämän jälkeen hän pelasi LP Kangasalassa kaksi kautta kunnes siirtyi Vanajan RC:n riveihin voittaen suomenmestaruuden kaudella 2005. Kaudella 2006 hän edusti Pieksämäen Tsemppiä, jonka jälkeen hän on edustanut Oriveden Ponnistusta voittaen kaksi kertaa peräkkäin SM-hopeaa. Nyt Korhonen pelaa toista kauttaan LP Kangasalassa.
Mikin Inferno
Toinen syy, miksi tarinaa ei ole suomennettu, on todennäköisesti se, etteivät sen vitsit aukea ilman Danten ja klassisen kirjallisuuden tuntemusta. 1940-luvun italialaisille koululaisille pakkosyötettiin Dantea ja latinaa. Martina, joka itsekin oli koulutukseltaan opettaja, halusi kirjoittaa tarinan jossa Jumalaista näytelmää käsitellään huumorilla. Kertomuksen lopussa Martina ja Bioletto seisovat paaluun sidottuina itsensä Danten syytettävinä. He puolustautuvat sillä, että koululaiset saadaan näin pitämään runoelmasta, jota he muuten hylkisivät.
Antti Kolho
Antti Kolho (18. kesäkuuta 1929 Vilppula – 23. syyskuuta 2008 Kuopio) oli suomalainen metsänhoitaja ja metsätalouden asiantuntija ja johtaja, joka sai metsäneuvoksen arvonimen.
Merja Korhonen
A-maajoukkue
Korhonen pelasi uransa ensimmäisen A-maaottelun kaudella 2003 Viron naismaajoukkuetta vastaan. Hän pelasi maajoukkueessa 25 maaottelua vuosina 2003–2012.
Plainville (Connecticut)
Plainville on kunta Connecticutin osavaltiossa Yhdysvalloissa. Kunnalla on pinta-alaa 25,3 km², josta on vettä noin 0,2 km². Plainvillen asukasluku oli 17 716 vuonna 2010 ja asukastiheys 700 as/km². Plainville perustettiin vuonna 1869.
Mikin Inferno
Nykyään tarina on legendaarisessa maineessa.
Megaraptor
thumb|230px|Ennallistettu käsi. Megaraptor on sukupuuttoon kuollut suurten teropodidinosaurusten suku, joka eli myöhäisellä liitukaudella. Sen tarkasta koosta ei olla varmoja, mutta sen arvellaan olleen noin 3–4 metriä korkea ja 8 metriä pitkä. Sillä oli kaksi sirppimäistä kynttä kummassakin kädessä. Se oli kevytrakenteinen, kaksijalkainen peto, jolla oli suuri pää ja terävät, sahalaitaiset hampaat vahvoissa leuoissa.
Nykyään Megaraptoria pidetään joko karnosaureihin kuuluvana allosaurina, joka oli läheistä sukua Neovenatorille, tai mahdollisesti coelurosaureihin kuuluvana tyrannosaurina.
R.Smg. Argonauta (1914)
'''R.Smg. Argonauta' oli Italian kuninkaallisen laivaston sukellusvene, jonka piti olla Venäjän keisarikunnan laivaston Svyatoi Georgi''.